Ericu950/Stoicheia-meter-silver huggingface dataset:
Δεύτερα δαἰγλήεντος ἐπιφράζευ πόσιν ἐχθρήν
κιρναμένην ὀλοοῦ ψιμυθίου ἥ τε γάλακτι
πάντοθεν ἀφρίζοντι νέην εἰδήνατο χροιήν
πελλίσιν ἐν γρώνῃσιν ὅτ εἴαρι πῖον ἀμέλξαις
τοῦ μὲν ὑπὲρ γένυάς τε καὶ ᾗ ῥυσαίνεται οὖλα
ἀφρὸς ἐπιστύφων ἐμπλάσσεται ἀμφὶ καὶ ὁλκός
τέτρηχε γλώσσης νέατος δὑποκάρφεται ἰσθμός
ξηρὰ δἐπιλλύζων ὀλοῇ χελλύσσεται ἄτῃ
ἀβλεμὲς ἦ γὰρ κεῖνο πέλει βάρος αὐτὰρ ὁ θυμῷ
ναυσιόεις ὀλοοῖσιν ὑποτρύει καμάτοισι
πολλάκι δἐν φαέεσσιν ἄλην ἑτερειδέα λεύσσων
ἄλλοτε δὑπναλέος ψύχει δέμας οὐδ ἔτι γυῖα
ὡς τὸ πάρος δονέει καμάτῳ δὑποδάμναται εἴκων
τῷ καὶ πρημαδίης ἢ ὀρχάδος εἶαρ ἐλαίης
ἢ ἔτι μυρτίνης σχεδίην δεπάεσσιν ὀρέξαις
ὄφρ ἂν ὀλισθήνασα χέῃ κακὰ φάρμακα νηδύς
ἠὲ σύ γοὐθατόεντα διοιδέα μαζὸν ἀμέλξας
ῥεῖα πόροις φιαρὴν δὲ ποτοῦ ἀποαίνυσο γρῆυν
καί τε σύ γἢ μαλάχης ῥαδάμους ἢ φυλλάδα τήξας
χυλῷ ἔνι κλώθοντι κακηπελέοντα κορέσσαις
πολλάκι σήσαμα κόπτε πόροις δἐν νέκταρι καὶ τά
ἠὲ σὺ κληματόεσσαν ἐν ὕδατι πλύνεο τέφρην
θαλπομένην τὸ δὲ ῥύμμα νεοπλεκέος καλάθοιο
κόλποις ἰκμήνειας ὁ γάρ τἀναδέξεται ἰλύν
καί τε κατατριφθέντα μετ ἀργήεντος ἐλαίου
σκλήρ ἀπὸ περσείης κάρυα βλάβος οὖλον ἐρύξει
Περσεὺς ἥν ποτε ποσσὶ λιπὼν Κηφηίδα γαῖαν
αὐχέν ἀποτμήξας ἅρπῃ γονόεντα Μεδούσης
ῥεῖα Μυκηναίῃσιν ἐνηέξησεν ἀρούραις
Κηφῆος νέα δῶρα μύκης ὅθι κάππεσεν ἅρπης
ἄκρον ὑπὸ πρηῶνα Μελανθίδος ἔνθα τε Νύμφη
Λαγγείης πόμα κεῖνο Διὸς τεκμήρατο παιδί
πολλάκι δἐνθρύψειας ἐν ὀπταλέῃσιν ἀκοσταῖς
Γερραίης λιβάνοιο χύσιν περιπηγέα θάμνοις
καί τε σύ γἢ καρύης ἄπο δάκρυον ἢ ἀταλύμνου
ἢ πτελέης ὅ τε πολλὸν ἀεὶ καταλείβεται ὄσχαις
κόμμινά τε χλιόεντι ποτῷ ἐπαρωγέα τήξαις
ὄφρα τὰ μέν τἐρύγῃσι τὰ δἑψητοῖσι δαμασθείς
ἀλθήσῃ ὑδάτεσσιν ὅτ ἰκμήνῃ δέμας ἱδρώς
καί κεν ὅγ ἄλλοτε δόρπα δεδεγμένος ἄλλοτε δοἴνης
πιοτέρης κορέοιτο καὶ ἀκλέα πότμον ἀλύξαι
Μὴ μὲν κανθαρίδος σιτηβόρου εὖτ ἂν ὀδώδῃ
κεῖνο ποτὸν δέξαιο χυτῇ ἐναλίγκια πίσσῃ
πίσσης γὰρ ῥώθωσιν ἄγει βάρος ἐν δὲ χαλινοῖς
οἷά τε δὴ καρφεῖα νέον βεβρωμένα κέδρου
αἱ δὁτὲ μὲν πλαδόωντι ποτῷ ἐπὶ χείλεσι δηχμόν
τεύχουσιν τοτὲ δαὖτε περὶ στόμα νείατα γαστρός
ἄλλοτε καὶ μεσάτη ἐπιδάκνεται ἄλγεσι νηδύς
ἢ κύστις βρωθεῖσα περιψαύουσι δἀνῖαι
θώρηκος τόθι χόνδρος ὑπὲρ κύτος ἕζετο γαστρός
αὐτοὶ δἀσχαλόωσιν ἄλη δέ φιν ἤθεα φωτός
ἄψυχος πεδάει ὁ δἀελπέα δάμναται ἄταις
οἷά τε δὴ γήρεια νέον τεθρυμμένα κάκτου
ἠέρ ἐπιπλάζοντα διαψαίρουσι πνοῇσι
τῷ δὲ σὺ πολλάκι μὲν γληχὼ ποταμηίσι νύμφαις
ἐμπλήδην κυκεῶνα πόροις ἐν κύμβεϊ τεύξας
λαυκανίην ἔβρεξεν ἀν ἄστυρον Ἱπποθόωντος
Θρηίσσης ἀθύροισιν ὑπὸ ῥήτρῃσιν Ἰάμβης
δήποτε δἢ σιάλοιο καρήατος ἠὲ καὶ ἀμνοῦ
ἀμμίγδην σπεράδεσσιν ἐυτροχάλοισι λίνοιο
ἠὲ νέον κορσεῖα ταμὼν κερόεντα χιμαίρης
ἢ ἔτι που χηνὸς μορόεν ποτὸν αἴνυσο χύτρου
ἐς δἔμετον κορέσαιο τὰ δἀθρόα νειόθι βράσσοι
ἐμματέων ἔτ ἄπεπτα πύλῃ μεμιασμένα δόρπα
πολλάκι δἐν κλυστῆρι νέον γλάγος οἰὸς ἀμέλξας
κλύζε τὰ δἤλιθα γαστρὸς ἀφόρδια κεινώσειας
ἄλλοτ ἀλυσθαίνοντι ποθὲν γάλα πῖον ἀρήξει
ἠὲ σύ γἀμπελόεντα γλυκεῖ ἔνι καυλέα κόψαις
χλωρά νέον πετάλοισι περιβρίθοντα κολούσας
ἠὲ μελισσάων καμάτῳ ἔνι παῦρα μορύξαις
σκορπιόεντα χαδὼν ψαθυρῆς ἐκ ῥίζεα γαίης
αἰὲν κεντρήεντα πόη γε μὲν ὕψι τέθηλεν
οἵη περ μολόθουρος ἔνισχνα δὲ καυλέα βάλλει
καί τε σὺ δραχμάων πισύρων βάρος αἴνυσο γαίης
Παρθενίης τὴν Φυλλὶς ὑπὸ κνημοῖσιν ἀνῆκεν
Ἰμβρασίδος γαίης χιονώδεος ἥν τε κεράστης
ἀμνὸς Χησιάδεσσι νέον σημήνατο Νύμφαις
Κερκέτεω νιφόεντος ὑπὸ σχοινώδεσιν ὄχθαις
ἢ καὶ σειραίοιο πόσιν διπλήθεα τεύξαις
σὺν δέ τε πηγανόεντας ἐνιθρύψειας ὀράμνους
ὀργάζων λίπεϊ ῥοδέῳ θρόνα πολλάκι χραίνοις
ἰρινέῳ τό τε πολλὸν ἐπαλθέα νοῦσον ἔτευξεν
Ἤν γε μὲν οὐλόμενόν γε ποτὸν κορίοιο δυσαλθές
ἀφραδέως δεπάεσσιν ἀπεχθομένοισι πάσηται
οἱ μέν τἀφροσύνῃ ἐμπληγέες οἷά τε μάργοι
δήμια λαβράζουσι παραπλῆγές θἅτε Βάκχαι
ὀξὺ μέλος βοόωσιν ἀταρμύκτῳ φρενὸς οἴστρῳ
τῷ μέν τἐξ ἑδανοῖο πόροις δέπας ἔμπλεον οἴνης
Πράμνιον αὐτοκρηές ὅπως ὑπετύψατο ληνοῦ
ἢ νύμφαις τήξαιο βαλὼν ἁλὸς ἔμπλεα κύμβην
πολλάκι δὀρταλίχων ἁπαλὴν ὠδῖνα κενώσας
τῷ γὰρ δὴ ζωήν τε σαοῖ καὶ πότμον ἐπισπεῖ
εὖτε δόλοις νήχοντα κακοφθόρα τέκν ἁλιήων
οἰωνὸν χραίνωσιν ὁ δἐς χέρας ἔμπεσε παίδων
θηρεύων ἀφροῖο νέην κλύδα λευκαίνουσαν
καί τε σύ γἀγλεύκην βάψαις ἰόεντα θάλασσαν
ἥν τε καὶ ἀτμεύειν ἀνέμοις πόρεν Ἐννοσίγαιος
σὺν πυρί καὶ γὰρ δὴ τὸ πνοαῖς συνδάμναται ἐχθραῖς
πῦρ μὲν ἀείζωον καὶ ἀχύνετον ἔτρεσεν ὕδωρ
ἀργέστας καί ῥἡ μὲν ἀκοσμήεσσα φιλοργής
ὕλη δἐχθομένοιο πυρὸς κατὰ θεσμὸν ἀκούει
ναὶ μὴν ἀτμένιόν τε κεραιόμενον λίπος οἴνῃ
ἢ χιόνι γλυκέος μίγδην πόσις ἄλγος ἐρύξει
ἦμος ὑπὸ ζάγκλῃσι περιβρίθουσαν ὀπώρην
ῥυσαλέην ἑδανοῖο καὶ ἐκ ψιθίης ἑλίνοιο
κείροντες θλίβωσιν ὅτε ῥοιζηδὰ μέλισσαι
πεμφρηδών σφῆκές τε καὶ ἐκ βέμβικες ὄρειαι
γλεῦκος ἅλις δαίνυνται ἐπὶ ῥαγέεσσι πεσοῦσαι
πιοτέρην ὅτε βότρυν ἐσίνατο κηκὰς ἀλώπηξ
Καί τε σὺ κωνείου βλαβόεν τεκμαίρεο πῶμα
κεῖνο ποτὸν δὴ γάρ τε καρήατι φοινὸν ἰάπτει
νύκτα φέρον σκοτόεσσαν ἐδίνησεν δὲ καὶ ὄσσε
ἴχνεσι δὲ σφαλεροί τε καὶ ἐμπλάζοντες ἀγυιαῖς
χερσὶν ἐφερπύζουσι κακὸς δὑπὸ νείατα πνιχμός
ἴσθμια καὶ φάρυγος στεινὴν ἐμφράσσεται οἶμον
ἄκρα δέ τοι ψύχει περὶ δὲ φλέβες ἔνδοθι γυίων
ῥωμαλέαι στέλλονται ὁ δἠέρα παῦρον ἀτύζει
οἷα κατηβολέων ψυχὴ δἈιδωνέα λεύσσει
τὸν μέν τἢ λίπεος κορέοις ἢ ἀμισγέος οἴνης
ὄφρα κεν ἐξερύγῃσι κακὴν καὶ ἐπώδυνον ἄτην
ἠὲ σύ γε κλυστῆρος ἐνεὶς ὁπλίζεο τεῦχος
πολλάκι δἢ οἴνης ἀμιγῆ πόσιν ἢ ἀπὸ δάφνης
Τεμπίδος ἢ δαυχμοῖο φέροις ἐκ καυλέα κόψας
ἣ πρώτη Φοίβοιο κατέστεφε Δελφίδα χαίτην
ἢ πέπερι κνίδης τε μίγα σπερμεῖα λεήνας
νείμειας τοτὲ νέκταρ ὀπῷ ἐμπευκέι χράνας
δήποτε δἰρινέου θυέος μετρηδὸν ὀρέξαις
σίλφιά τἐνθρυφθέντα μετ ἀργήεντος ἐλαίου
ἐν δὲ μελιζώρου γλυκέος πόσιν ἐν δὲ γάλακτος
ἀφριόεν νέμε τεῦχος ὑπὲρ πυρὸς ἠρέμα θάλψας
Καί κεν λοιγήεντι παρασχεδὸν ἄχθος ἀμύνοις
τοξικῷ εὖτ ἀχέεσσι βαρύνηται ποτῷ ἀνήρ
τοῦ καὶ ἔνερθε γλῶσσα παχύνεται ἀμφὶ δὲ χείλη
οἰδαλέα βρίθοντα περὶ στομάτεσσι βαρύνει
ξηρὰ δἀναπτύει νεόθεν δἐκρήγνυται οὖλα
πολλάκι δἐς κραδίην πτοίην βάλε πᾶν δὲ νόημα
ἔμπληκτον μεμόρηκε κακῇ ἐσφαλμένον ἄτῃ
αὐτὰρ ὁ μηκάζει μανίης ὕπο μυρία φλύζων
δηθάκι δἀχθόμενος βοάᾳ ἅ τις ἐμπελάδην φώς
ἀμφιβρότην κώδειαν ἀπὸ ξιφέεσσιν ἀμηθείς
ἢ ἅτε κερνοφόρος ζάκορος βωμίστρια Ῥείης
εἰνάδι λαοφόροισιν ἐνιχρίμπτουσα κελεύθοις
μακρὸν ἐπεμβοάᾳ γλώσσῃ θρόον οἱ δὲ τρέουσιν
Ἰδαίης ῥιγηλὸν ὅτ εἰσαΐωσιν ὑλαγμόν
ὣς ὁ νόου λύσσῃ ἐσφαλμένα βρυχανάαται
ὠρυδόν λοξαῖς δὲ κόραις ταυρώδεα λεύσσων
θήγει λευκὸν ὀδόντα παραφρίζει δὲ χαλινοῖς
τὸν μὲν καὶ δεσμοῖσι πολυπλέκτοισι πιέξας
νέκταρι θωρήξαιο καὶ οὐ χατέοντα κορέσκων
ἦκα βιησάμενος διὰ δὲ στόμα βρῦκον ὀχλίζοις
ὄφρ ἂν ὑπεξερύγῃσι δαμαζόμενος χερὶ λώβην
ἠὲ σὺ βοσκαδίης χηνὸς νέον ὀρταλιχῆα
ὕδασιν ἐντήξαιο πυρὸς μεμορημένον αὐγαῖς
καί τε σὺ μηλείης ῥηχώδεος ἄγρια κάρφη
οὔρεσιν ἐνθρεφθέντα πόροις ἀπὸ σίνεα κόψας
ἢ ἔτι καὶ κλήροισιν ἐπήβολα τοῖά περ ὧραι
εἰαριναὶ φορέουσιν ἐνεψιήματα κούραις
ἄλλοτε δὲ στρούθεια τοτὲ βλοσυροῖο Κύδωνος
κεῖνο φυτὸν Κρήτηθεν ὃ δή ῥἐκόμισσαν ἄναυροι
πολλάκι δὴ σφύρῃσιν ἅλις ἐναολλέα κόψας
ὕδασιν ἐμβρέξαιο νέην δὀσμήρεα γληχώ
σπέρμασι μηλείοισι βάλοις ἐνομήρεα φύρων
καί τε σύ γε ῥοδέης θυόεν μαλλοῖσιν ἀφύσσων
παῦρα λίπος στάξειας ἀνοιγομένοις στομάτεσσιν
ἠὲ καὶ ἰρινέοιο μόλις δέ κε μυρί ἐπιτλάς
ἤμασιν ἐν πολέεσσιν ἀκροσφαλὲς ἴχνος ἰήλαι
ἀσφαλέως πτοιητὸν ἔχων ἑτεροπλανὲς ὄθμα
τῷ μὲν Γερραῖοι νομάδες χαλκήρεας αἰχμάς
οἵ τε παρ Εὐφρήταο ῥόον πολέοντες ἀρούρας
χραίνουσιν τὰ δὲ πολλὸν ἀναλθέα τραύματα τεύχει
σάρκα μελαινομένην πικρὸς δὑποβόσκεται Ὕδρης
ἰός σηπόμενον δὲ μύδῳ ἐκρήγνυται ἔρφος
Ἢν δὲ τὸ Μηδείης Κολχηίδος ἐχθόμενον πῦρ
κεῖνό τις ἐνδέξηται ἐφήμερον οὗ περὶ χείλη
δευομένου δυσάλυκτος ἰάπτεται ἄμμιγα κνηθμός
οἷά τὀπῷ νιφόεντι κράδης ἢ τρηχέι κνίδῃ
χρῶτα μιαινομένοις ἢ καὶ σπειρώδεϊ κόρσῃ
σκίλλης ἥ τἔκπαγλα νέην φοινίξατο σάρκα
τοῦ καὶ ἐπισχομένοιο περὶ στόμαχον βάρος ἵζει
πρῶτον ἐρεπτόμενον μετέπειτα δὲ λοιγέι συρμῷ
ῥιζόθεν ἑλκωθέντα κακὸν δἀποήρυγε δειρῆς
σὺν δέ τε καὶ νηδὺς μεμιασμένα λύματα βάλλει
ὡς εἴ τε κρεάων θολερὸν πλύμα χεύατο δαιτρός
ἀλλὰ σὺ πολλάκι μὲν χαίτην δρυὸς οὐλάδα κόψας
πολλάκι καὶ φηγοῖο πόροις ἀκύλοισιν ὁμαρτῇ
ἠὲ σύ γε βδήλαιο νέον γλάγος ἔνδοθι πέλλης
αὐτὰρ ὁ τοῦ κορέοιτο καὶ ἐν στομάτεσσιν ἐρύξας
ἦ μὴν πουλυγόνοιο τοτὲ βλαστήματ ἀρήξει
ἄλλοτε δὴ ῥιζεῖα καθεψηθέντα γάλακτι
σὺν δὲ καὶ ἀμπελόεις ἕλικας ἐνθρύπτεο νύμφαις
ἴσως καὶ βατόεντα περὶ πτορθεῖα κολούσας
καί τε σὺ γυμνώσειας ἐυτρεφέος νέα τέρφη
καστηνοῦ καρύοιο λαχυφλοίοιο κάλυμμα
νείαιραν τόθι σάρκα περὶ σκύλος αὖον ὀπάζει
δυσλεπέος καρύοιο τὸ Καστανὶς ἔτρεφεν αἶα
ῥεῖα δὲ νάρθηκος νεάτην ἐξαίνυσο νηδύν
ὅς τε Προμηθείοιο κλοπὴν ἀνεδέξατο φωρῆς
σὺν δὲ καὶ ἑρπύλλοιο φιλοζώοιο πέτηλα
εὐφίμου τἀπὸ καρπὸν ἅλις καταβάλλεο μύρτου
ἢ καί που σιδόεντος ἀποβρέξαιο κάλυμμα
καρπείου μιγάδην δὲ βαλὼν ἐμπίσεο μήλοις
ὄφρ ἂν ἐπῇ στῦφόν τι ποτῷ νοῦσον δὲ κεδάσσεις
Ἰξιόεν δέ σε μή τι δόλῳ παρὰ χείλεσι πῶμα
οὐλόμενον λήσειεν ὅ τὠκιμοειδὲς ὄδωδε
τοῦ μὲν ὑπὸ γλώσσης νέατος τρηχύνεται ὁλκός
λυσσηθεὶς γλῶσσαν δὲ καταπρίει κυνόδοντι
δὴ γὰρ ὅγ ἔμπληκτος φρένα δάμναται ἀμφὶ δὲ δοιούς
εἰκῆ ἐπιφράσσουσα πόρους τυφλώσατο νηδύς
ὑγρῶν τε βρωτῶν τε καταπνίγουσα δὲ πνεῦμα
ἐντὸς ὑποβρομέει ὀλίγῳ δἐνελίσσεται ὄγμῳ
πολλάκι δὴ βροντῇσιν ἀνομβρήεντος Ὀλύμπου
εἰδόμενον τοτὲ δαὖτε κακοῖς ῥόχθοισι θαλάσσης
οἵοις πετραίῃσιν ὑποβρέμεται σπιλάδεσσι
τῷ καὶ στρευγομένῳ περ ἀνήλυθεν ἐκ καμάτοιο
πνεῦμα μόλις πόσιες δὲ παραυτίκα λύματ ἔχευαν
φαρμακόεις ᾠοῖσιν ἀλίγκια τοῖά τε βοσκάς
ὀρταλὶς αἰχμητῇσιν ὑπευνασθεῖσα νεοσσοῖς
ἔκβαλεν ἐν μήνιγξιν ἀνόστρακα πολλάκι νούσῳ
δαμναμένη δύσποτμον ὑπὲκ γόνον ἔκχεε γαίῃ
τῷ μέν τεὐβραχέος ἀψινθίου ἄλγος ἐρύξει
ἐνστῦφον πόμα κεῖνο νεοθλίπτῳ ὑπὸ γλεύκει
καί ποτε ῥητίνην τερμινθίδα πολλάκι πεύκης
πολλάκι καὶ πίτυος γοερῆς ἀπὸ δάκρυα τμήξαις
Μαρσύου ἧχί τε Φοῖβος ἀπὸ φλόα δύσατο γυίων
ἡ δὲ μόρον πολύπυστον ἐπαιάζουσα κατ ἄγκη
οἴη συνεχέως ἁδινὴν ἀναβάλλεται ἠχήν
ἆσαι δἢ πολίοιο μυοκτόνου ἀργέος ἄνθην
ἢ ἔτι καὶ ῥυτῆς πεδανὰς ἀπαμέργεο βλάστας
νάρδον λιμναίου τε χαδὼν ἀπὸ κάστορος ὄρχιν
ἢ ὀδελὸν κνηστῆρι κατατρίψαιο χαρακτῷ
σιλφίου ἄλλοτε δἶσον ἀποτμήξειας ὀποῖο
πολλάκι δἀγροτέρης τραγοριγάνου ἠὲ γάλακτος
πηγνυμένου κορέοιτο νεημέλκτῃ ἐνὶ πέλλῃ
Ἢν δέ τις ἀφροσύνῃ ταύρου νέον αἷμα πάσηται
στρευγεδόνι προδέδουπε δαμαζόμενος καμάτοισιν
ἦμος πιλνάμενον στέρνοις κρυσταίνεται εἶαρ
ῥεῖα θρομβοῦται δὲ μέσῳ ἐνὶ τεύχεϊ γαστρός
φράσσονται δὲ πόροι τὸ δὲ θλίβεται ἔνδοθι πνεῦμα
αὐχένος ἐμπλασθέντος ὁ δὲ σπαδόνεσσιν ἀλύων
δηθάκις ἐν γαίῃ σπαίρει μεμορυχμένος ἀφρῷ
τῷ μέν τἢ ὀπόεντας ἀποκραδίσειας ἐρινούς
ὄξει δἐμπίσαιο τὸ δἀθρόον ὕδατι μίξαις
συγκεράων νύμφας τε καὶ ἐνστῦφον ποτὸν ὄξευς
ἠὲ καὶ ἐκβδήλαιο καταχθέος ἕρματα γαστρός
καί τε σὺ πυετίην ὀθόνης πολυωπέι κόλπῳ
φύρσιμον ἠθήσαιο τοτὲ προκός ἄλλοτε νεβροῦ
ἢ ἐρίφου τοτὲ δἂν σὺ καὶ εὐσκάρθμοιο λαγωοῦ
αἰνύμενος μογέοντι φέροις εὐαλθέ ἀρωγήν
ἠὲ λίτρου στήδην ὀδελοῦ πόρε τριπλόον ἄχθος
εὐτριβέος κίρνα δὲ ποτῷ ἐν δεύκεϊ Βάκχου
ἐν καὶ σιλφιόεσσαν ὀποῖό τε μοιρίδα λίτρην
καὶ σπέραδος κραμβῆεν ἄδην μεμορυχμένον ὄξει
ἆσαι δὲ ῥάδικα κακοχλοίοιο κονύζης
ἢ πέπεριν τά τε βλαστὰ κατασμώξαιο βάτοιο
καί κεν πηγνυμένοιο χύσιν διὰ ῥεῖα κεδάσσαις
ἠὲ διαθρύψειας ἐν ἄγγεσιν ἑστηυῖαν
Μὴ μὲν ἐπαλγύνουσα πόσις βουπρήστιδος ἐχθρῆς
λήσειεν σὺ δὲ φῶτα δαμαζόμενον πεπύθοιο
ἡ δἤτοι λίτρῳ μὲν ἐπιχρώζουσα χαλινά
εἴδεται ἐμβρυχθεῖσα βαρύπνοος ἀμφὶ δὲ γαστρός
ἄλγεα δινεύοντα περὶ στομάτεσσιν ὄρωρεν
οὖρα δὲ τυφλοῦται νεάτη δὑπὸ κύστις ὀρεχθεῖ
πᾶσα δέ οἱ νηδὺς διαπίμπραται ὡς ὁπόθ ὕδρωψ
τυμπανόεις ἀνὰ μέσσον ἀφυσγετὸς ὀμφαλὸν ἵζει
ἀμφὶ δέ οἱ γυίοις τετανὸν περιφαίνεται ἔρφος
ἡ καί που δαμάλεις ἐριγάστορας ἄλλοτε μόσχους
πίμπραται ὁππότε θῆρα νομαζόμενοι δατέονται
τούνεκα τὴν βούπρηστιν ἐπικλείουσι νομῆες
τῷ δὲ καὶ εὐκραδέος τριέτει ἐν νέκταρι μίξαις
ἢ ἔτι καὶ σφύρῃ μιγάδην τεθλασμένα κόψας
ἐν πυρὶ τηξάμενος πορέειν ἀλκτήρια νούσων
ἀνέρα λαιμάσσοντα τοτὲ γλάγος εἰν ἑνὶ χεύας
πολλάκι φοίνικος ψαφαρὸν καταμίσγεο καρπόν
ἄλλοτε δαὐαλέας δὴν ἀχράδας ἢ ἀπὸ βάκχης
ἢ ἀπὸ μυρτίνης ὁτὲ μυρτίδας οἰνάδι βάλλων
ἢ ὅγε καὶ θηλῆς ἅτε δὴ βρέφος ἐμπελάοιτο
ἀρτιγενές μαστοῦ δὲ ποτὸν μοσχηδὸν ἀμέλγοι
οἵη τἐξ ὑμένων νεαλὴς ὑπὸ οὔθατα μόσχος
βράσσει ἀνακρούουσα χύσιν μενοεικέα θηλῆς
ἄλλοτε πιαλέης πόσιος χλιαροῖο κορέσκοις
ἐς δἔμετον βιάοιο καὶ οὐ ποθέοντά περ ἔμπης
χειρὶ βιαζόμενος ἠὲ πτερῷ ἢ ἀπὸ βύβλου
στρεβλὸν ἐπιγνάμψαιο ταμὼν ἐρυτῆρα φάρυγγος
Ἢν δἐπιτυρωθῇ νεαρὸν γάλα τεύχεϊ γαστρός
δὴ τοτὲ τόνδε πνιχμὸς ἀθροιζομένοιο δαμάζει
τῷ δἤτοι τρισσὰς πόσιας πόρε μέσσα μὲν ὄξευς
δοιὰς δὲ γλυκέος στεγανὴν δὑποσύρεο νηδύν
ἢ ἔτι καὶ Λιβύηθε ποτῷ ἐγκνήθεο ῥίζας
σιλφίου ἄλλοτ ὀποῖο νέμοις δἐν βάμματι τήξας
πολλάκι δὲ θρύπτειραν ἐπεγκεράσαιο κονίην
ἠὲ νέον βρυόεντα θύμου στάχυν ἄλλοτ ἀμύνει
βότρυς ἐυκνήμοιο μίγα βρεχθέντος ἐν οἴνῃ
ἐν καί που ταμίσοιο ποτὸν διεχεύατο θρόμβους
καὶ χλοεραὶ μίνθης ἄπο φυλλάδες ἠὲ μελίσσης
ἠὲ καὶ ἐνστύφοντι ποτῷ μεμορυχμέναι ὄξευς
Ἀλλ ἄγε δὴ φράζοιο δορύκνιον οὗ τε γάλακτι
τῷ δἤτοι λυγμοὶ μὲν ἀηθέσσοντες ὁμαρτῇ
αὐχέν ἀνακρούουσιν ὁ δἀχθόμενος στόμα γαστρός
πολλάκι μὲν δαίτην ἀπερεύγεται αἱματόεσσαν
ἄλλοτε νηδυίων θολερὴν μυξώδεα χεύει
τηνεσμῷ ὡς εἴ τε δυσέντερος ἀχθόμενος φώς
δήποτε τειρόμενος καμάτοις κάρφουσι δέδουπε
γυῖα δαμείς οὐ μὲν ποθέει ξηρὸν στόμα δεῦσαι
τῷ δὲ σὺ πολλάκι μὲν γλάγεος πόσιν ἄλλοτε μίγδην
ῥεῖα γλυκὺ νείμειας ἀλυκρότερον δεπάεσσι
καί τε καὶ ὄρνιθος φιαρῆς πυρὶ τηκομένη σάρξ
θωρήκων ἤμυνεν ἐυτρεφέων βρωθεῖσα
ἤμυνεν καὶ χυλὸς ἅλις κύμβῃσι ῥοφηθείς
ὅσσα τε πετρήεντος ὑπὸ ῥόχθοισι θαλάσσης
κνώδαλα φυκιόεντας ἀεὶ περιβόσκεται ἀγμούς
ὧν τὰ μὲν ὠμὰ πάσαιτο τὰ δἑφθέα πολλὰ δὲ θάλψας
ἐν φλογιῇ στρόμβων δὲ πολὺ πλέον ἢ ἔτι κάλχης
κηραφίδος πίνης τε καὶ αἰθήεντος ἐχίνου
δαῖτες ἐπαλθήσουσιν ἰδὲ κτένες οὐδέ τι κῆρυξ
δὴν ἔσεται τήθη τε γεραιρόμενα μνίοισι
Φαρικοῦ ἣ γναθμοῖσιν ἔπι βαρὺν ὤπασε μόχθον
τὴν ἤτοι γευθμῷ μὲν ἰσαιομένην μάθε νάρδῳ
ἤνυσε δὲ σφαλερούς ὁτὲ δἄφρονας ἐν δὲ μονήρει
ἀλλὰ σὺ πολλάκι μὲν σταδίην εὐανθέα νάρδου
ῥιζίδα θυλακόεσσαν ὀπάζεο τήν τε Κίλισσαι
πρηόνες ἀλδαίνουσι παρὰ πλημμυρίδα Κέστρου
ἄλλοτε δὲ σμυρνεῖον ἐυτριβές αἴνυσο δαὐτήν
ἴριδα λειριόεν τε κάρη τό τἀπέστυγεν Ἀφρώ
οὕνεκ ἐριδμαίνεσκε χρόης ὕπερ ἐν δέ νυ θρίοις
ἀργαλέην μεσάτοισιν ὀνειδείην ἐπέλασσε
δεινὴν βρωμήεντος ἐναλδήνασα κορύνην
πολλάκι δὲ σκύλαιο κάρη περὶ δαἴνυσο λάχνην
κέρσας εὐήκει νεόθεν ξυρῷ ἐν δέ νυ θάλψαις
πηγάνου ἥν τὤκιστα βορῇ ἐπεσίνατο κάμπη
βάμματι δἐνδεύσαιο καὶ εὖ περὶ κόρσεα πλάσσοις
Μηδὲ συοσκυάμῳ τις ἀιδρήεντα κορέσκοι
νηδύν οἷά τε πολλὰ παρασφαλέες τεύχονται
ἠὲ νέον σπείρημα καὶ ἀμφίκρηνα κομάων
κοῦροι ἀπειπάμενοι ὀλοήν θἑρπηδόνα γυίων
ὀρθόποδες βαίνοντες ἄνις σμυγεροῖο τιθήνης
ἠλοσύνῃ βρύκουσι κακανθήεντας ὀράμνους
οἷα νέον βρωτῆρας ὑπὸ γναθμοῖσιν ὀδόντας
φαίνοντες τότε κνηθμὸς ἐνοιδέα δάμναται οὖλα
τῷ δὁτὲ μὲν καθαρὴν γλάγεος πόσιν ἄλθεα πίσαις
ἄλλοτε βουκέραος χιληγόνου ὅ ῥα κεραίας
εὐκαμπεῖς πετάλοισιν ὑπηνεμίοισιν ἀέξει
ἀτμενίῳ μέγ ὄνειαρ ὅτ ἐμπλώῃσιν ἐλαίῳ
ἠὲ σύ γαὐαλέον κνίδης σπόρον ἄλλοτε δαὐτήν
νείμαις ὠμόβρωτον ἄδην ἀνὰ φυλλάδ ἀμέλξαι
κίχορα καρδαμίδας τε καὶ ἣν Περσεῖον ἔπουσιν
ἐν δέ τε νάπειον ῥάφανόν θἅλις ἐν δέ τε λεπτάς
ἄμμιγα κρομμύων γηθυλλίδας ἤρκεσε δἄτην
εὐάγλις κώδεια νέον σκορόδοιο ποθεῖσα
Καί τε σὺ μήκωνος κεβληγόνου ὁππότε δάκρυ
πίνωσιν πεπύθοιο καθυπνέας ἀμφὶ γὰρ ἄκρα
γυῖα καταψύχουσι τὰ δοὐκ ἀναπίτναται ὄσσε
ἀλλ αὔτως βλεφάροισιν ἀκινήεντα δέδηεν
ἀμφὶ καὶ ὀδμήεις καμάτῳ περιλείβεται ἱδρώς
ἀθρόος ὠχραίνει δὲ ῥέθος πίμπρησι δὲ χείλη
δεσμὰ δἐπεγχαλάουσι γενειάδος ἐκ δέ τε παῦρον
αὐχένος ἑλκόμενον ψυχρὸν διανίσσεται ἄσθμα
πολλάκι δἠὲ πελιδνὸς ὄνυξ μόρον ἢ ἔτι μυκτήρ
στρεβλὸς ἀπαγγέλλει ὁτὲ δαὖ κοιλώπεες αὐγαί
ἅσσα σὺ μὴ δείδιχθι μέλοιο δὲ πάμπαν ἀρωγῆς
οἰνάδι καὶ γλυκόεντι ποτῷ κεκαφηότα πιμπλάς
τινθαλέῳ τοτὲ δἔργα διαθρύψαιο μελίσσης
ἄμμιγα ποιπνύων Ὑμησσίδος αἵ τἀπὸ μόσχου
ἔνθα δὲ καὶ κοίλοιο κατὰ δρυὸς ἐκτίσσαντο
πρῶτόν που θαλάμας συνομήρεες ἀμφὶ καὶ ἔργων
μνησάμεναι Δηοῖ πολυωπέας ἤνυσαν ὄμπας
βοσκόμεναι θύμα ποσσὶ καὶ ἀνθεμόεσσαν ἐρείκην
δήποτε δἢ ῥοδέοιο νέον θύος εὔτριχι λήνει
ἠὲ καὶ ἰρινόεν τοτὲ δαὖ μορόεντος ἐλαίης
ὀχλίζων κυνόδοντα τότ ἠμύουσι χαλινοῖς
ἐνθλίβοις μαλλὸν δὲ βαθὺν κεκορημένον ἕλκοι
αἶψα δὲ τόν γἑκάτερθε διὰ ῥέθος ἔγρεο πλήσσων
ἄλλοτε δἐμβοόων τοτὲ δὲ κνώσσοντα σαλάσσων
ὄφρα κατηβολέων ὀλοὸν διὰ κῶμα κεδαίῃ
τῆμος δἐξερύγῃσιν ἀλεξόμενος κακὸν ἄλγος
σπεῖρα δἐνὶ χλιαρῷ λίπεϊ πρὸ δὲ νέκταρι βάπτων
τρῖβε καὶ ἐκθέρμαινε ποτῷ ἐψυγμένα γυῖα
ἄλλοτε δἐν δροίτῃ κεράων ἐμβάπτεο σάρκας
αἶψα δὲ τινθαλέοισιν ἐπαιονάασθε λοετροῖς
αἷμ ἀναλυόμενοι τετανόν τἐσκληκότα ῥινόν
Εἰδείης δὲ λαγοῖο κακοφθορέος πόσιν αἰνήν
οὐλομένην τὸν κῦμα πολυστίου τέκεν ἅλμης
τοῦ δἤτοι λοπίδων μὲν ἰδὲ πλύματος πέλει ὀδμή
γευθμὸς δἰχθυόεις νεπόδων ἅτε σαπρυνθέντων
ἠὲ καὶ ἀρρύπτων ὁπόταν λοπὶς αὐξίδα χραίνῃ
ὃς δἤτοι ῥυπόεις μὲν ὑπ ὀστλίγγεσσιν ἀραιαῖς
τευθίδος ἐμφέρεται νεαλὴς γόνος ἢ ἅτε τεύθου
οἷά τε σηπιάδος φυξήλιδος ἥ τε μελαίνει
οἶδμα χολῇ δολόεντα μαθοῦς ἀγρώστορος ὁρμήν
τῶν ἤτοι ζοφόεις μὲν ἐπὶ χλόος ἔδραμε γυίοις
ἰκτερόεις σάρκες δὲ περισταλάδην μινύθουσι
τηκόμεναι ὁ δὲ δόρπα κατέστυγεν ἄλλοτε ῥινός
ἄκρον ἐποιδαίνων σφυρὰ πίμπραται ἀμφὶ δὲ μήλοις
ἄνθε ἅτε βρυόεντα κυλοιδιόωντος ἐφίζει
δὴ γὰρ ἐφωμάρτησεν ὀλιζοτέρη ῥύσις οὔρων
ἄλλοτε πορφυρέη τότ ἐπὶ πλέον αἱμάσσουσα
πᾶς δὲ παρὰ δρακέεσσι φανεὶς ἐχθαίρεται ἔλλοψ
αὐτὰρ ὁ ναυσιόεις ἁλίην ἐμυσάξατο δαῖτα
τῷ μὲν Φωκήεσσαν ἅλις πόσιν ἐλλεβόροιο
νείμειας τοτὲ δάκρυ νεοβλάστοιο κάμωνος
ὄφρα ποτὸν νέποδός τε κακοῦ ἐκ φύρματα χεύῃ
ἄλλοτε βρωμήεντος ἀμελγόμενος γάλα πίνοι
ἠὲ χύτρῳ τήξας μαλάχης λιπόωντας ὀράμνους
καί ποτε κεδρινέης πελάνου βάρος ἔμμορε πίσσης
βρύκοι δἄλλοτε καρπὸν ἅλις φοινώδεα σίδης
Κρησίδος οἰνωπῆς τε καὶ ἣν Προμένειον ἔπουσι
σὺν δὲ καὶ Αἰγινῆτιν ὅσαι τἐσκληκότα κάρφη
φοίνι ἀραχνήεντι διαφράσσουσι καλύπτρῃ
ἄλλοτε δοἰνοβρῶτα βορὴν ἐν κυρτίδι θλίψαις
ὡς εἴ περ νοτέουσαν ὑπὸ τριπτῆρσιν ἐλαίην
Ἢν δέ τις ἀζαλέῃ πεπιεσμένος αὐχένα δίψῃ
ἐκ ποταμοῦ ταυρηδὸν ἐπιπροπεσὼν ποτὸν ἴσχῃ
λεπτὰ διαστείλας παλάμῃ μνιώδεα θρῖα
τῷ μέν τε ῥοιζηδὰ φιλαίματος ἐμπελάουσα
ῥύμῃ ἅλις προὔτυψε ποτοῦ μέτα χήτεϊ βρώμης
βδέλλα πάλαι λαπαρή τε καὶ ἱμείρουσα φόνοιο
ἢ ὅθ ὑπὸ ζοφερῆς νυκτὸς κεκαλυμμένος αὐγάς
ἀφραδέως κρωσσοῖο κατακλίνας ποτὸν ἴσχῃ
χείλεσι πρὸς χείλη πιέσας τὸ δὲ λαιμὸν ἀμείψῃ
κνώδαλον ἀκροτάτοισιν ἐπιπλῶον ὑδάτεσσι
ταὶ μὲν ἵνα πρώτιστον ὀχλιζομένας ῥόος ὤσῃ
ἀθρόα προσφύονται ἀμελγόμεναι χροὸς αἷμα
ἄλλοτε μέν τε πύλῃσιν ἐφήμεναι ἔνθα τε πνεῦμα
αἰὲν ἀθροιζόμενον στεινοῦ διαχεύεται ἰσθμοῦ
ἄλλοτε δὲ στομίοισι πέριξ ἐπενήνοθε γαστρός
ἀνέρα πημαίνουσα νέην δἐπενείματο δαῖτα
τῷ σὺ τότ ἐν δεπάεσσι κεραιόμενον ποτὸν ὄξευς
νείμειας ποτὲ δαῖτα συνήρεα χιονόεσσαν
πολλάκι κρυστάλλοιο νέον βορέῃσι παγέντος
ἠὲ σὺ γυρώσαιο καθαλμέα βώλακα γαίης
ναιομένην θολερὴν δὲ πόσιν μενοεικέα τεῦχε
ἢ αὐτὴν ἅλα βάπτε τότ ἠελίοισι δαμάζων
εἶθαρ ὀπωρινοῖσι τότ ἠνεκὲς ἐν φλογὶ θάλψας
πολλάκι δἢ ἅλα πηκτὸν ὁμιλαδόν ἢ ἁλὸς ἄχνην
ἐμπίσαις τήν ταἰὲν ἀνὴρ ἁλοπηγὸς ἀγείρει
νειόθ ὑφισταμένην ὁπόθ ὕδασιν ὕδατα μίξῃ
Μὴ μὲν δὴ ζύμωμα κακὸν χθονὸς ἀνέρα κήδοι
πολλάκι μὲν στέρνοισιν ἀνοιδέον ἄλλοτε δἄγχον
εὖτ ἐπὶ φωλεύοντα τραφῇ βαθὺν ὁλκὸν ἐχίδνης
ἰὸν ἀνικμαῖνον στομίων τἀποφώλιον ἄσθμα
κεῖνο κακὸν ζύμωμα τὸ δή ῥὑδέουσι μύκητας
παμπήδην ἄλλῳ γὰρ ἐπ οὔνομα κέκριται ἄλλο
ἀλλὰ σύ γἢ ῥαφάνοιο πόροις σπειρώδεα κόρσην
ἢ ῥυτῆς κλώθοντα περὶ σπάδικα κολούσας
πολλάκι καὶ χαλκοῖο πάλαι μεμογηότος ἄνθην
ἄλλοτε κληματόεσσαν ἐν ὄξεϊ θρύπτεο τέφρην
δήποτε ῥιζάδα τρῖβε πυρίτιδα βάμματι χραίνων
ἠὲ λίτρον τοτὲ φύλλον ἐναλδόμενον πρασιῇσι
καρδαμίδος Μῆδόν τε καὶ ἐμπρίοντα σίνηπυν
σὺν δὲ καὶ οἰνηρὴν φλογιῇ τρύγα τεφρώσαιο
ἠὲ πάτον στρουθοῖο κατοικάδος ἐκ δὲ βαρεῖαν
χεῖρα κατεμματέων ἐρύγοι λωβήμονα κῆρα
Ἢν δὲ λιπορρίνοιο ποτὸν δυσάλυκτον ἰάψῃ
φαρμακίδος σαύρης πανακηδέος ἣν σαλαμάνδρην
κλείουσιν τὴν οὐδὲ πυρὸς λωβήσατο λιγνύς
αἶψα μὲν ἐπρήσθη γλώσσης βάθος ἂψ δὑπὸ μάλκης
δάμνανται βαρύθων δὲ κακὸς τρόμος ἅψεα λύει
οἱ δὲ περισφαλόωντες ἅτε βρέφος ἑρπύζουσι
τετραποδί νοεραὶ γὰρ ἀπὸ φρένες ἀμβλύνονται
σάρκα δἐπιτροχόωσαι ἀολλέες ἄκρα πελιδναί
σμώδιγγες στίζουσι κεδαιομένης κακότητος
τῷ δὲ σὺ πολλάκι μὲν πεύκης ἀπὸ δάκρυ ἀμέρξας
τενθρήνης ἀνάμιγδα πόροις ἐν πίοσιν ἔργοις
ἠὲ χαμαιπίτυος βλαστήμονος ἄμμιγα κώνοις
φύλλα καθεψήσειας ὅσους ἐθρέψατο πεύκη
ἄλλοτε δὲ σπέραδος κνίδης μυλοεργέι μίσγων
τερσαίνοις ὀρόβοιο παλήματι καί ποτε κνίδην
ἑψαλέην κρίμνοισι παλυνάμενος ψαθυροῖσιν
εὖ λίπεϊ χραίνοιο βορῆς δἀέκοντα κορέσκοις
ναὶ μὴν ῥητίνη τε καὶ ἱερὰ ἔργα μελίσσης
ῥίζα τε χαλβανόεσσα καὶ ὤεα θιβρὰ χελύνης
ἀλθαίνει τότε νέρθε πυρὸς ζαφελοῖο κεραίῃς
ἀλθαίνει καὶ γέντα συὸς φλιδόωντος ἀλοιφῇ
ἀμμίγδην ἁλίοιο καθεψηθέντα χελύνης
γυίοις ἥ τἀκιρῇσι διαπλώει πτερύγεσσιν
ἄλλοτε δοὐρείης κυτισηνόμου ἥν τἀκάκητα
αὐδήεσσαν ἔθηκεν ἀναύδητόν περ ἐοῦσαν
Ἑρμείης σαρκὸς γὰρ ἀπ οὖν νόσφισσε χέλειον
αἰόλον ἀγκῶνας δὲ δύω παρετείνατο πέζαις
καί τε σύ γἢ γερύνων λαιδροὺς δαμάσαιο τοκῆας
ἄμμιγα δὲ ῥίζας ἠρυγγίδας ἢ καὶ ἐπαρκές
θάλπε βαλὼν χύτρῳ σκαμμώνιον οἷσι κορέσκων
ἀνέρα καὶ θανάτοιο πέλας βεβαῶτα σαώσεις
Ἤν γε μὲν ἐκ φρυνοῖο θερειομένου ποτὸν ἴσχῃ
ἢ ἔτι καὶ κωφοῖο λαχειδέος ὅς τἐνὶ θάμνοις
εἴαρι προσφύεται μορόεις λιχμώμενος ἔρσην
τῶν ἤτοι θερόεις μὲν ἄγει χλόον ἠύτε θάψου
γυῖα δὲ πίμπρησιν τὸ δὲ συνεχὲς ἀθρόον ἄσθμα
δύσπνοον ἐκφέρεται παρὰ χείλεσι δἐχθρὸν ὄδωδεν
αὐτὰρ ὅ γἄφθογγός τε καὶ ἐν δονάκεσσι θαμίζων
πολλάκι μὲν πύξοιο χλόον κατεχεύατο γυίοις
ἄλλοτε δὑγραίνει χολόεν στόμα καί ποτε λυγμοί
ἀνέρα καρδιόωντα θαμειότεροι κλονέουσι
δὴν δὲ κατικμάζων ἄγονον σπόρον ἄλλοτε φωτός
πολλάκι θηλυτέρης σκεδάων γυίοισι τέλεσκε
ἀλλὰ σὺ τῷ βατράχοιο καθεφθέον ἠὲ καὶ ὀπτήν
σάρκα πόροις ὁτὲ πίσσαν ἐν ἡδέι μίγμενος οἴνῃ
καί τε σπλὴν ὀλοοῖο κακὸν βάρος ἤρκεσε φρύνης
λιμναίης φρύνης πολυηχέος ἥ τἐπὶ φύκει
πρῶτον ἀπαγγελέουσα βοᾷ θυμάρμενον εἶαρ
ναὶ μὴν τοῖς ὁτὲ νέκταρ ἀφυσγετὸν ἐν δεπάεσσι
χεύαις εἰς ἔμετον δὲ καὶ οὐ χατέοντα πελάζοις
ἠὲ πίθου φλογιῇ θάλψας κύτος αἰὲν ἐναλθῆ
ἀνέρα θερμάσσαιο χέαι δἀπὸ νήχυτον ἱδρῶ
καί τε καὶ αὐξηρῶν δονάκων ἀπὸ ῥιζέα κόψας
οἴνῃ ἐπεγκεράσαιο τὰ δή ῥὑποτέτροφε λίμνη
οἰκείη τόθι λεπτὰ διὲκ ποσὶν ἑρπετὰ νήχει
ἠὲ φιλοζώοιο κυπείριδος ἠὲ κυπείρου
αὐτόν τἠνεκέεσσι τρίβοις πανάπαστον ἐδωδῆς
καὶ πόσιος ξήραινε κατατρύσαιο δὲ γυῖα
Ἐχθραλέον δέ σε μή τι λιθάργυρος ἀλγινόεσσα
λήσειεν τότε γαστρὶ πέσῃ βάρος ἀμφὶ δὲ μέσσον
πνεύματ ἀνειλίσσοντα κατ ὀμφάλιον βρομέῃσιν
οἷά περ εἰλίγγοιο δυσαλθέος ὅς τε δαμάζει
ἀνέρας ἀπροφάτοισιν ἐνιπλήσσων ὀδύνῃσιν
οὐ μὲν τῶν γοὔρων ἄνυται ῥύσις ἀμφὶ δὲ γυῖα
πίμπραται αὐτάρ που μολίβῳ εἰδήνατο χροιή
ἄλλοτε δὁρμίνοιο νέην χύσιν ἄλλοτε κόψαις
οὐρείην ὑπέρεικον ὅθ ὑσσώπου ὀροδάμνους
πολλάκι δἀγριόεντα κράδην σπέραδός τε σελίνου
Ἴσθμιον ᾧ θὑπὸ κοῦρον ἁλίβλαπτον Μελικέρτην
Σισυφίδαι κτερίσαντες ἐπηέξησαν ἀέθλους
ἠὲ σύ γἐν πέπεριν ῥυτῇ συνομήρεα φώξας
οἴνῳ ἐνιτρίψαιο κακῆς δἀπερύκεο νούσου
κύπρου τε βλαστεῖα νεανθέα πολλάκι σίδης
πρωτόγονον κυτίνοιο πόροις ἀνθήμονα καρπόν
Οἰταίην θανάτοιο πολυκλαύτοιο δότειραν
ἥν τε καὶ ἐμπλείουσα χαλικροτέρη πόσις οἴνης
οἴη ἐπαλθήσειε παρὰ χρέος ἡνίκα φωτός
Καὶ τὰ μὲν οὖν Νίκανδρος ἑῇ ἐνικάτθετο βίβλῳ
μοχθήεντα μύκητα παρ ἀνέρι φαρμακόοντα
πρὸς δἔτι τοῖς Δίκτυννα τεῆς ἐχθήρατο κλῶνας
Ἥρη τἸμβρασίη μούνη στέφος οὐχ ὑπέδεκτο
κάλλεος οὕνεκα Κύπριν ὅτ εἰς ἔριν ἠέρθησαν
ἀθάναται κόσμησεν ἐν Ἰδαίοισιν ὄρεσσι
τῆς σύ γἀπ εὐύδροιο νάπης εὐαλθὲς ὄνειαρ
καρπὸν πορφυρόεντα συναλδέα χειμερίῃσιν
ἠελίου θαλφθέντα βολαῖς δοίδυκι λεήνας
χυλὸν ὑπὲρ λεπτῆς ὀθόνης ἢ σχοινίδι κύρτῃ
ἐκθλίψας πορέειν κυάθου κοτυληδόνα πλήρη
πῶμα βροτοῖςτόδε γάρ τε καὶ ἄρκιον αἴ κε πίῃσθα
Καί κἔνθ ὑμνοπόλοιο καὶ εἰσέτι Νικάνδροιο
μνῆστιν ἔχοις θεσμὸν δὲ Διὸς ξενίοιο φυλάσσοις
ἄμπνευμα σεμνὸν Ἀλφεοῦ
κλεινᾶν Συρακοσσᾶν θάλος Ὀρτυγία
δέμνιον Ἀρτέμιδος
Δάλου κασιγνήτα σέθεν ἁδυεπὴς
ὕμνος ὁρμᾶται θέμεν
αἶνον ἀελλοπόδων μέγαν ἵππων Ζηνὸς Αἰτναίου χάριν
ἅρμα δὀτρύνει Χρομίου Νεμέα θἔργμασιν νικαφόροις ἐγκώμιον ζεῦξαι μέλος
κείνου σὺν ἀνδρὸς δαιμονίαις ἀρεταῖς
ἔστι δἐν εὐτυχίᾳ
πανδοξίας ἄκρον μεγάλων δἀέθλων
Μοῖσα μεμνᾶσθαι φιλεῖ
σπεῖρέ νυν ἀγλαΐαν τινὰ νάσῳ τὰν Ὀλύμπου δεσπότας
Ζεὺς ἔδωκεν Φερσεφόνᾳ κατένευσέν τέ οἱ χαίταις ἀριστεύοισαν εὐκάρπου χθονὸς
Σικελίαν πίειραν ὀρθώσειν κορυφαῖς πολίων ἀφνεαῖς
ὤπασε δὲ Κρονίων πολέμου μναστῆρά οἱ χαλκεντέος
λαὸν ἵππαιχμον θαμὰ δὴ καὶ Ὀλυμπιάδων φύλλοις ἐλαιᾶν χρυσέοις
μιχθέντα πολλῶν ἐπέβαν καιρὸν οὐ ψεύδει βαλών
ἔσταν δἐπ αὐλείαις θύραις
ἀνδρὸς φιλοξείνου καλὰ μελπόμενος
ἔνθα μοι ἁρμόδιον
δεῖπνον κεκόσμηται θαμὰ δἀλλοδαπῶν
οὐκ ἀπείρατοι δόμοι
ἐντί λέλογχε δὲ μεμφομένοις ἐσλοὺς ὕδωρ καπνῷ φέρειν
ἀντίον τέχναι δἑτέρων ἕτεραι χρὴ δἐν εὐθείαις ὁδοῖς στείχοντα μάρνασθαι φυᾷ
πράσσει γὰρ ἔργῳ μὲν σθένος
βουλαῖσι δὲ φρήν ἐσσόμενον προϊδεῖν
Ἁγησιδάμου παῖ σέο δἀμφὶ τρόπῳ
τῶν τε καὶ τῶν χρήσιες
οὐκ ἔραμαι πολὺν ἐν μεγάρῳ πλοῦτον κατακρύψαις ἔχειν
ἀλλ ἐόντων εὖ τε παθεῖν καὶ ἀκοῦσαι φίλοις ἐξαρκέων κοιναὶ γὰρ ἔρχοντἐλπίδες
πολυπόνων ἀνδρῶν ἐγὼ δἩρακλέος ἀντέχομαι προφρόνως
ἐν κορυφαῖς ἀρετᾶν μεγάλαις ἀρχαῖον ὀτρύνων λόγον
ὡς ἐπεὶ σπλάγχνων ὕπο ματέρος αὐτίκα θαητὰν ἐς αἴγλαν παῖς Διὸς
ὠδῖνα φεύγων διδύμῳ σὺν κασιγνήτῳ μόλεν
ὡς οὐ λαθὼν χρυσόθρονον
Ἥραν κροκωτὸν σπάργανον ἐγκατέβα
σπερχθεῖσα θυμῷ πέμπε δράκοντας ἄφαρ
τοὶ μὲν οἰχθεισᾶν πυλᾶν
ἐς θαλάμου μυχὸν εὐρὺν ἔβαν τέκνοισιν ὠκείας γνάθους